कोलम्बस, ओहायो

कोलम्बस संयुक्त राज्य अमेरिकाया ओहायो राज्यया राजधानी व दकले तःधंगु नगर ख। वृहद कोलम्बस नगरी क्षेत्रय् कोलम्बस नगर नापं मेमेगु काउन्तितयेगु भूभाग नं ला। थ्व नगर क्षेत्र सिन्सिनाति व क्लिभल्यान्द धुंका ओहायोया दकले तःधंगु नगर क्षेत्र ख।  अमेरिकी मध्यपश्चिमय् कोलम्बस स्वंगु दकले तःधंगु नगर ख धाःसा सकल संयुक्त राज्य अमेरिकाय् थ्व नगर १५गु दकले तःधंगु नगर ख। थ्व नगर फ्र्याङ्क्लिन काउन्तिया काउन्ति सित नं ख। 

अथे जुसां थ्व नगर परिमार्जित जुया नापंया देलावेर काउन्ति व फेयरफिल्द काउन्तिया भूभाग नं थःगु अधीनय् तःगु दु। क्रिस्तोफर कोलम्बसया नामं नां वःगु थ्व नगरया पलिस्था सन् १८१२इ स्कियोता खुसि व ओलेन्तान्गी खुसिया दोभानय् जूगु ख। थ्व नगर सन् १८१६इ ओहायो राज्यया राजधानी जुवन। थ्व नगरया अर्थतन्त्रय् थी-थी आर्थिक क्षेत्रया प्रभाव दु। थ्व नगरय् शिक्षा, सरकार, विमा, बैंक, फेसन, दिफेन्स, उड़यन, नसाः, वसः, लजिस्तिक, स्तिल, उर्जा, मेदिकल रिसर्च, उसाँय् सेवा, हस्पितालिति, रितेल, प्रविधि आदि ख्यःया मू प्रभाव दु। 
आधुनिक कोलम्बस छगू प्राविधिक रुपय् परिष्कृत नगरया रुपय् विकशित जूगु दु। थ्व नगर हलिमया दकले तःधंगु निजी शोध व विकास प्रतिष्ठानत दसु बातेल मेमोरियल इन्स्तिच्युत (Battelle Memorial Institute); सिएएस (CAS वा Chemical Abstracts Service) हलिमया दकले तःधंगु क्लियरिङ्गहाउस, नेतजेत्स, हलिमया दकले तःधंगु आंशिक जेट विमान फ्लिटया आंशिक स्वामित्त्व दूगु संस्था, ओहायो राज्य विश्वविद्यालय, देय्या दकले तःधंगु क्याम्पस आदि दूगु नगर ख।
"Leader of nation's biggest campus taking on tenure", Andrew Welsh-Huggins. Boston Globe. 4 February 2010. Retrieved 14 September 2010.

सन् २०१०या जनगणना कथं थ्व नगरया जनसंख्या ७,८७,०३३ दु। थ्व नगर ओहायो राज्यया दकले अप्व जनसंख्या दूगु नगर ख। 

सन् २००८य् कोलम्बस संरा अमेरिकाया १६गु दकले अप्व जनसंख्या दूगु नगर जुयाच्वन। ७५४,८८५ जनसंख्या नाप थ्व नगरया नगरी क्षेत्र व ईले देय्या ३२गु दकले अप्व जनसंख्या दूगु नगर जुयाच्वन। नापं थ्व नगर जनसंख्या कथं ४गु दकले अप्व जनसंख्या दूगु राज्यया राजधानी नं ख। थ्व नगरया करिब ११६००० मनु मेमेगु देशं वया थन बसोबास याःगु खने दु। थ्व कथं सण् २०००-२००६ दुनेया न्हुगु जनसंख्याय् ८२% मेगु देशं वःगु खने दु। 
"Metro Area Factsheet: Columbus, Ohio MSA", Federation for Immigration Reform. Retrieved 5 September 2010. 
युएसया जनगणना कथं थ्व नगरया नगरीय जनसंख्या १७,७३,१२० दु धाःसा सकल क्षेत्रया जनसंख्या (मेरियन व चिलिकोते नापं) २०,३१,२२९ दु।  

थ्व नगर संयुक्त राज्य अमेरिकाया बच्छि जनसंख्या नाप ५५० माइलया दुरी दुने ला।

लिधंसा

स्वयादिसँ
ओहायो

पुचः:ओहायो